**Ivan Dmitrjevitš Barbašov** (ven. Иван Дмитриевич Барбашёв; s. 14. joulukuuta 1995 Moskova, Venäjä) on venäläinen jääkiekkoilija, joka pelaa NHL-joukkue Vegas Golden Knightsin organisaatiossa. Barbašov on pelipaikaltaan vasen laitahyökkääjä, mutta hän osaa pelata myös keskellä. Barbašov on kahden suunnan hyökkääjä, jonka vahvuuksiin kuuluu pelintekeminen, visio, syöttäminen, laukaus, tilan tekeminen ketjukavereille, alivoimapelaaminen ja työteliäisyys. Barbašov ei kuitenkaan välttämättä ole se joukkueensa paras viimeistelijä hyökkäyspään taidoistaan huolimatta. Hänen tulisi käyttää myös useammin kokoaan hyväksi.

Ura
---

### Seuraura

Barbašov on TsSKA Moskovan kasvatti. Hän pelasi kauden 2011–2012 MHL-junioriliigan HK MVD:ssä. Dinamo Moskova varasi Barbašovin 33. pelaajana KHL:n varaustilaisuudessa 2012. Samana kesänä myös QMJHL-joukkue Moncton Wildcats varasi hänet koko CHL:n varaustilaisuuden ensimmäisenä pelaajana. Barbašov siirtyi joukkueeseen kaudeksi 2012–2013, jolloin hänen tulokaskautensa QMJHL:ssä toi 68 runkosarjaottelussa tehot 18+44=62 sekä viidessä playoff-ottelussa tehot 1+2=3. Barbašov voitti koko liigan tulokkaiden syöttöpörssin ja hänet valittiin kauden päätteeksi QMJHL:n tulokkaiden tähdistökentälliseen.

Kaudella 2013–2014 Barbašov nousi Wildcatsin varakapteeniksi ja oli joukkueen paras syöttäjä ja toiseksi paras pistemies Christophe Lalonden jälkeen tehoilla 25+43=68. Kevään 2014 pudotuspeleissä hän oli Wildcatsin paras pistemies tehoilla 4+6=10. Barbašov pelasi kauden aikana myös CHL Top Prospects Gamessa, jossa hän toimi Team Cherryn varakapteenina. St. Louis Blues varasi Barbašovin toisella kierroksella 33. pelaajana NHL:n varaustilaisuudessa 2014. Hän teki jo saman kesän heinäkuussa kolmivuotisen tulokassopimuksen joukkueen kanssa. Barbašov oli kaudella 2014–2015 tehoilla 45+50=95 Wildcatsin paras maalintekijä ja toiseksi paras pistemies Conor Garlandin jälkeen, kuten myös kevään 2015 pudotuspeleissä tehoilla 13+11=24. Hän sijoittui QMJHL:n runkosarjan maalipörssissä neljänneksi ja pistepörssissä seitsemänneksi.

Barbašov siirtyi kaudeksi 2015–2016 St. Louis Bluesin organisaatioon. Hänet lähetettiin syksyn 2015 harjoitusleirin päätteeksi AHL-joukkue Chicago Wolvesiin.

Heinäkuussa 2021 Barbašov teki Bluesin kanssa kaksivuotisen ja yhteensä 4,5 miljoonan dollarin arvoisen jatkosopimuksen.

Helmikuussa 2023 Blues kauppasi Barbašovin Vegas Golden Knightsiin vaihdossa Zach Deaniin.

Kesäkuussa 2023 Barbašov teki Golden Knightsin kanssa viisivuotisen ja yhteensä 25 miljooman dollarin arvoisen jatkosopimuksen.

### Maajoukkueura

Barbašov pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi pronssiin ja jälkimmäinen hopeaan. Vuoden 2015 turnauksessa Barbašov jakoi tehoilla 3+3=6 Venäjän sisäisen pistepörssin voiton Pavel Butšnevitšin kanssa.

Barbašov pelasi myös alle 18-vuotiaiden MM-kilpailuissa vuonna 2013, jolloin hän jakoi kuudella syöttöpisteellään koko turnauksen syöttöpörssin voiton peräti kahdeksan muun pelaajan kanssa, joista kolme edusti Venäjää. Hän pelasi myös Ivan Hlinkan muistoturnauksessa vuonna 2012 sekä samana vuonna World U-17 Hockey Challengessa, joka päättyi kultaan. Barbašov toimi turnauksessa Venäjän kapteenina ja jakoi joukkueen sisäisen maalipörssin voiton neljällä osumallaan Grigori Dikušinin kanssa.

Muuta
-----

Barbašovin KHL:ssäkin pelannut isoveli Sergei edustaa VHL-joukkue Sokol Krasnojarskia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HK MVD Jr. | MHL | 38 | 8 | 2 | 10 | 18 | – | – | – | – | – |
| 2012–2013 | Moncton Wildcats | QMJHL | 68 | 18 | 44 | 62 | 36 | 5 | 1 | 2 | 3 | 0 | U18 | 7 | 3 | 6 | 9 | 4 |
| 2013–2014 | Moncton Wildcats | QMJHL | 48 | 25 | 43 | 68 | 27 | 6 | 4 | 6 | 10 | 8 | JMM | 7 | 1 | 1 | 2 | 0 |
| 2014–2015 | Moncton Wildcats | QMJHL | 57 | 45 | 50 | 95 | 59 | 16 | 13 | 11 | 24 | 14 | JMM | 7 | 3 | 3 | 6 | 2 |
| 2015–2016 | Chicago Wolves | AHL | 65 | 10 | 18 | 28 | 15 | – | – | – | – | – |
| 2016–2017 | St. Louis Blues | NHL | 30 | 5 | 7 | 12 | 2 | 6 | 0 | 0 | 0 | 2 |
|  | Chicago Wolves | AHL | 46 | 19 | 18 | 37 | 14 | 2 | 0 | 0 | 0 | 0 |
| 2017–2018 | St. Louis Blues | NHL | 53 | 7 | 6 | 13 | 4 | – | – | – | – | – |
|  | Chicago Wolves | AHL | 20 | 5 | 5 | 10 | 6 | – | – | – | – | – |
| 2018–2019 | St. Louis Blues | NHL | 80 | 14 | 12 | 26 | 17 | 25 | 3 | 3 | 6 | 4 |
| 2019–2020 | St. Louis Blues | NHL | 69 | 11 | 15 | 26 | 23 | 3 | 0 | 0 | 0 | 2 |
| 2020–2021 | St. Louis Blues | NHL | 38 | 5 | 7 | 12 | 6 | 4 | 0 | 1 | 1 | 4 |
| 2021–2022 | St. Louis Blues | NHL | 81 | 26 | 34 | 60 | 40 | 12 | 0 | 2 | 2 | 4 |
| 2022–2023 | St. Louis Blues | NHL | 59 | 10 | 19 | 29 | 36 | – | – | – | – | – |
|  | Vegas Golden Knights | NHL | 23 | 6 | 10 | 16 | 6 | 22 | 7 | 11 | 18 | 18 |
| 7 kautta | yhteensä | NHL | 433 | 84 | 110 | 194 | 134 | 72 | 10 | 17 | 27 | 34 |
| 3 kautta | yhteensä | AHL | 131 | 34 | 41 | 75 | 35 | 2 | 0 | 0 | 0 | 0 |
| 3 kautta | yhteensä | QMJHL | 173 | 88 | 137 | 225 | 122 | 27 | 18 | 19 | 37 | 22 |

Lähteet
-------

* Ivan Barbašov The Internet Hockey Databasessa (englanniksi)
* Ivan Barbašov *Elite Prospects*. Everysport Media Group AB.  (englanniksi)

### Viitteet

1. 1 2  Ivan Barbašov The Internet Hockey Databasessa (englanniksi)
2. ↑  Ivan Barbashev – The Hockey News (englanniksi)
3. 1 2 3 4 5 6  Ivan Barbašov *Elite Prospects*. Everysport Media Group AB.  (englanniksi)
4. ↑  Barbashev Agrees to Entry Level Deal  21.7.2014. ST. LOUIS:  St. Louis Blues. Viitattu 8.1.2015. (englanniksi)
5. ↑  Blues Assign 4 Players to Wolves  1.10.2015. ST. LOUIS:  St. Louis Blues. Viitattu 28.11.2015. (englanniksi)
6. ↑
7. ↑
8. ↑